

**DOBER DAN!**

**TA TEDEN MI JE PRI NAČRTOVANJU DEJAVNOSTI POMAGALA MINI.**

** **

**ŠPORT**

**IZBERI SI TRI ŠPORTNE AKTIVNOSTI PRETEKLIH TEDNOV, KI SO TI BILE NAJBOLJ VŠEČ IN JIH IZVAJAJ MED TEDNOM. (OBJAVLJENE SO TUDI V SPLETNI UČILNICI 1.A RAZREDA – NA SPLETNI STRANI OŠ FRANA ERJAVCA.)**

****

**GLASBENA UMETNOST**

**NA SPREHODIH Z MINI VEČKRAT SLIŠIM PTIČJI GLAS - KU-KU. KATERA PTICA SE TAKO OGLAŠA? SEVEDA, KUKAVICA. KAJ PA TI, SI JO ŽE SLIŠAL?** **PREDLAGAM, DA SE TA TEDEN NAUČIŠ NOVO PESEM O KUKAVICI.**

**KUKAVICA**

**(JANEZ BITENC)**

**KU-KU, KU-KU,**

**IZ GOZDA ODMEVA,**

**KU-KU, KU-KU,**

**ŽE KUKAVCE GLAS.**

**KU-KU, KU-KU,**

**NAM PTIČKA PREPEVA**

**KU-KU, KU-KU,**

**POMLAD JE ŽE TU.**


**BESEDILO PESMICE LAHKO IZREŽEŠ IN GA ZALEPIŠ V MALI BREZČRTNI ZVEZEK. (V NASPROTNEM PRIMERU BOMO BESEDILO ZALEPILI V ŠOLI, KO BODO PRENEHALI PREVENTIVNI UKREPI.)**

**BESEDILO PESMI SE NAUČI NA PAMET.**

**ČE ŽELIŠ, SE NAUČI PESEM ZAPETI. NEKAJKRAT PRISLUHNI POSNETKU PESMI. NAŠEL JO BOŠ NA SPLETNI STRANI DEŽELE LILIBIŠOLSKA ULICA 1-2 GLASBENA UMETNOST PESMICE 1KUKAVICA. PROSI STARŠE ZA POMOČ.**

**POVEZAVA:** <https://www.lilibi.si/solska-ulica/glasbena-umetnost/pesmice-1>

**MINI SVETUJE: KER JE PESEM KRATKA IN LAHKA, SE JO NAUČI TUDI ZAPETI, HOV- HOV.**

****

**LIKOVNA UMETNOST**

****

**V MALI BREZČRTNI ZVEZEK ILUSTRIRAJ PESEM KUKAVICA.**

****

** NEKAJ ZNAČILNOSTI KUKAVICE**

**KUKAVICA JE TIPIČNA PTICA POMLADI. NJENO ZNAČILNO KUKANJE JE NJEN NAJBOLJ PREPOZNAVEN ZNAK, SAJ JO SICER VIDIMO BOLJ REDKO.**

**NJENA DRUGA NAJBOLJ ZNANA ZNAČILNOST JE NJENO PODTIKANJE JAJC V TUJA GNEZDA. KUKAVICA NAMREČ NE VZREJA SVOJIH MLADIČEV, TEMVEČ POSAMEZNA JAJCA PODTAKNE V GNEZDA PTIC PEVK, KI JIH POTEM ZMOTNO VZAMEJO ZA SVOJE, SAJ SO LE-TA ENAKE BARVE KOT OSTALA JAJCA. MLADA KUKAVICA IZ GNEZDA TAKOJ IZRINE VSE OSTALE, POGOSTO ŠE NEIZVALJENE MLADIČE, TAKO DA OD TAKRAT KRUŠNA STARŠA HRANITA SAMO NJO.**

**V SLOVENIJI JE KUKAVICA SPLOŠNO RAZŠIRJENA IN POGOSTA VRSTA, JESENI PA SE ODSELI V AFRIKO.**

**VIR:** [**https://www.ptice.si/ptice-in-ljudje/ptice-slovenije/kukavice/**](https://www.ptice.si/ptice-in-ljudje/ptice-slovenije/kukavice/)

** ŽELIVA VAM**

**USPEŠEN IN ČUDOVIT TEDEN!**

**HOV-HOV **

****